b'\n_START_ARTICLE_\nKarskuse S\xc3\xb5ber\n_START_PARAGRAPH_\nKarskuse S\xc3\xb5ber oli aastatel 1891\xe2\x80\x931940 Tartus t\xc3\xb6\xc3\xb6tanud karskusselts._NEWLINE_1890ndatel aastatel oli see m\xc3\xb5nda aega Eesti karskusliikumise juhtivaks organisatsiooniks. Peale karskusteemaliste loengute tegeldi seltsis ka koorilaulu ja n\xc3\xa4item\xc3\xa4nguga._NEWLINE_Aastal 1910 oli seltsil umbes 300 liiget, kellest suur osa olid t\xc3\xb6\xc3\xb6lised._NEWLINE_Seltsil oli ka oma raamatukogu (umbes 1000 raamatuga), mis hiljem sai aluseks praegusele Tartu Linnaraamatukogule.'